CELEX: 32015R0374
Language: da
Date: 2015-03-06 00:00:00
Title: Rådets forordning (EU) 2015/374 af 6. marts 2015 om ændring af forordning (EU) nr. 204/2011 om restriktive foranstaltninger på baggrund af situationen i Libyen

7.3.2015   
            
            
               DA
            
            
               Den Europæiske Unions Tidende
            
            
               L 64/8
            
         RÅDETS FORORDNING (EU) 2015/374
   af 6. marts 2015
   om ændring af forordning (EU) nr. 204/2011 om restriktive foranstaltninger på baggrund af situationen i Libyen
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2011/137/FUSP af 28. februar 2011 om restriktive foranstaltninger på baggrund af situationen i Libyen (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EU) nr. 204/2011 (2) giver visse foranstaltninger i afgørelse 2011/137/FUSP virkning.
            
         
               (2)
            
            
               Den 27. august 2014 vedtog FN's Sikkerhedsråd resolution (»UNSCR«) 2174 (2014) om udvidelse af anvendelsesområdet for indefrysningen af aktiver som omhandlet i punkt 22 i UNSCR 1970 (2011) og punkt 23 i FN's Sikkerhedsråds resolution 1973 (2011).
            
         
               (3)
            
            
               Den 20. oktober 2014 vedtog Rådet afgørelse 2014/727/FUSP (3) i overensstemmelse med UNSCR 2174 (2014) for at gøre det muligt at optage personer og enheder, der er omfattet af bilag III til afgørelse 2011/137/FUSP, på sanktionskomitéens liste. I afgørelse (FUSP) 2015/382 (4) bestemte Rådet at udvide anvendelsesområdet for tillægskriterierne til personer og enheder, der ikke optræder på sanktionskomitéens liste, men som opfylder samme kriterier.
            
         
               (4)
            
            
               Denne ændring hører under anvendelsesområdet for traktaten, og der skal indføres lovgivning på EU-plan for at gennemføre den, navnlig for at sikre, at de økonomiske aktører i alle medlemsstaterne anvender den på samme måde.
            
         
               (5)
            
            
               Forordning (EU) nr. 204/2011 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   Artikel 6, stk. 2, i forordning (EU) nr. 204/2011 affattes således:
   
      »2.   Bilag III omfatter fysiske og juridiske personer, enheder og organer, der ikke er omfattet af bilag II:
      
                  a)
               
               
                  der er involveret eller meddelagtige i at beordre, kontrollere eller på anden måde styre menneskerettighedskrænkelser mod personer i Libyen, bl.a. ved at være involveret eller meddelagtige i at planlægge, lede, beordre eller gennemføre angreb i strid med folkeretten, herunder luftbombardementer, på civilbefolkningen og civile faciliteter
               
            
                  b)
               
               
                  der har krænket eller medvirket til at krænke bestemmelserne i UNSCR 1970 (2011) eller UNSCR 1973 (2011) eller i denne forordning
               
            
                  c)
               
               
                  der er involveret i eller yder støtte til handlinger, der truer freden, stabiliteten eller sikkerheden i Libyen eller hindrer eller underminerer en vellykket afslutning på den politiske overgangsproces i Libyen, herunder gennem
                  
                              i)
                           
                           
                              planlægning, ledelse eller udførelse af handlinger, der krænker den internationale menneskerettighedslovgivning eller den internationale humanitære folkeret, eller handlinger, der udgør krænkelser af menneskerettighederne i Libyen
                           
                        
                              ii)
                           
                           
                              planlægning, ledelse eller udførelse af angreb mod en lufthavn, station eller terminal for landtransport eller søhavn i Libyen eller mod en libysk statsinstitution eller et libysk anlæg eller mod en udenlandsk mission i Libyen
                           
                        
                              iii)
                           
                           
                              ydelse af støtte til væbnede grupper eller kriminelle netværk gennem illegal udnyttelse af råolie eller andre naturressourcer i Libyen, eller
                           
                        
            
                  d)
               
               
                  der handler for, på vegne af eller under ledelse af de fysiske eller juridiske personer, enheder eller organer, der er opført i bilag II eller III, eller fysiske eller juridiske personer, enheder eller organer, der ejes eller kontrolleres af dem.«
               
            
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 6. marts 2015.
      
         
            På Rådets vegne
         
         K. GERHARDS
         
            Formand
         
      
   
   
      (1)  EUT L 58 af 3.3.2011, s. 53.
   
      (2)  Rådets forordning (EU) nr. 204/2011 af 2. marts 2011 om restriktive foranstaltninger på baggrund af situationen i Libyen (EUT L 58 af 3.3.2011, s. 1).
   
      (3)  Rådets afgørelse 2014/727/FUSP af 20. oktober 2014 om ændring af afgørelse 2011/137/FUSP om restriktive foranstaltninger på baggrund af situationen i Libyen (EUT L 301 af 21.10.2014, s. 30).
   
      (4)  Rådets afgørelse (FUSP) 2015/382 af 6. marts 2015 om ændring af afgørelse 2011/137/FUSP om restriktive foranstaltninger på baggrund af situationen i Libyen (se side 38 i denne EUT).